JUMAL KÕNELEB
Tere jälle!
Kas pole imeline teada,
et olgu elus olukord milline tahes, mingu üles- või allamäge,
olgu kui raske tahes, siis me ei pea olema lootusetud.
Võime alati igas olukorras
ning iga väljakutse ees uskuda Jumalasse.
Temale on absoluutselt kõik igas olukorras võimalik.
Imeline on teada, et Jumal on tõesti meie poolel.
Piibel räägib, et meie usk pole ainult pääsemise tarvis.
Võime toetuda usule igas erinevas olukorras.
Piibel ütleb Galaatia 5:6: "Sest Kristuses Jeesuses ei maksa
ümberlõikamine ega ümberlõikamatus,
vaid usk, mis on tegev armastuse läbi."
Tõeline usk, mis toetub Jumalale, toimib armastuse kaudu.
Imeline teada.
Jakoobuse kirjas 1:17 öeldakse: "Iga hea and ja iga täiuslik kink.."
"Iga hea and ja täiuslik kink tuleb ülalt, valguste Isalt,
kelle juures ei ole muutust ega varjutuste varju."
Hea teada, et Jumalal ei käi asjad üles-alla.
Jumalas ei vaheldu valgus ja pimedus.
Jumal on sama.
Ta on valgus.
Ta on valguste Isa.
Temas ei ole muutust ega varjutuse varju.
Kui toetume Temale, otsime Teda
ja hüüame Teda appi, siis temalt tuleb midagi head.
Saame kui täiuslikke kingitusi.
Tema annid on head, sest Tema on valguste Isa.
Jesaja raamatus 9:1 öeldakse nii:
"Rahvas, kes käib pimeduses, näeb suurt valgust.."
Me kõik käime vahel pimeduses.
Satume rasketesse olukordadesse.
Siin lubatakse meile, et näeme suurt valgust.
"..kes elavad surmavarju maal, neile paistab valgus."
Issand tahab tuua valguse meie pimedusse.
Psalm 104:1: "Kiida, mu hing, Issandat!
Issand, mu Jumal, sina oled väga suur,
austuse ja iluga oled sa ennast riietanud."
Imelised kirjakohad!
Sellele meie usk toetubki.
Sellele, et Jumal on hea.
Olen varemgi öelnud, et usk algab Jumala tahte tundmisest.
Me Joyga ei väsi jutlustamast, kuulutamast ja rääkimast seda,
et Jumal on hea ja Temas ei ole mingit pimedust.
Miks?
See on meie usuallikas.
Usk on Jumala usaldamine.
Kui me pilt Jumalast on vale või me kardame Jumalat,
ega usu Temasse, siis me ei saa ka uskuda.
Usk algab sealt, kus tuntakse Jumala head tahet.
Meie suhe ja arusaam Jumalast mõjutab otseselt meie usku.
Luuka evangeeliumis 2:14 on tore näha,
mida öeldakse Jumala kohta, kui Ta sündis siia maailma.
Mida inglid laulsid ja ülistasid, kui Jeesuslaps sündis?
Mida nad ütlesid?
Millise sõnumi nad tahtsid anda maailmale?
Milline oli see vastsündinud kuningate Kuningas?
"Au olgu Jumalale kõrges!" nad laulsid ja ülistasid..
..ja maa peal rahu, (kel on) inimestest hea meel!"
Jumal on läbinisti valgus.
Tal on läbinisti hea tahe meie kõigi suhtes.
Seetõttu võime alati toetuda Talle.
Nagu Joy ütles, pole Ta selline,
kes muutub ning on ühel päeval heas ja teisel päeval halvas tujus.
Jumal on alati heas tujus.
Ta on alati ka tulvil armastust sinu ja minu suhtes.
Taanieli 2:22:
"Tema paljastab sügavused ja saladused,
tema teab, mis on pimeduses.."
Ta teab, kuidas meie käsi käib,
kui oleme pimeduses või kui mõni meie eluala
on pimeduses või meil on mingeid raskusi.
Tänu Issandale, et Ta paljastab sügavad ja salajased asjad.
Ta teeb need nähtavaks ja teab, miks Ta seda teeb.
Ta tahab nimelt tuua muutuse ja tuua midagi head.
"Tema teab, mis on pimeduses, sest tema juures elab valgus."
Kui Tema tuleb meie ellu
ja sellesse raskesse olukorda, siis Ta toob sinna valguse.
Johannese evangeeliumis 1:4 öeldakse Jeesuse kohta nii:
"tema kaudu, oli elu, ja elu oli inimeste valgus."
Jeesus tõi tulles elu.
Elu, mille Ta toob, on inimeste valgus.
"Ja valgus paistab pimeduses,
ja pimedus ei ole seda omaks võtnud."
Kui me keset pimedust kutsume Jumala oma olukorda,
siis lubab Piibel, et valgus paistab pimeduses.
Pimedus ei võta seda omaks ega mõista seda isegi.
Kui tuba on pime ja sa süütad ühe lambi.
Kasvõi ainult tuletiku, või mobiiltelefon heliseb
ja selle pisikene valgus süttib, siis see valgustab kohe ümbrust.
Kuhu valgus tuleb, sealt kaob pimedus.
Pimedus läheb ära.
Loen veel Johannese 8:12.
Siis Jeesus rääkis neile taas: "Mina olen maailma valgus.
Kes järgneb mulle, ei käi pimeduses.."
Kui järgime Teda, siis me ei käi pimeduses!
"Tal on elu valgus.”
Nii oluline mõista, et Jumal on läbinisti hea.
See on olnud vaenlase plaan aegade algusest peale:
moonutada arusaama Jumalast,
et me peaks Teda kurjaks või ebausaldusväärseks.
Alati seesama viis,
millega vaenlane saab kuidagi sind Jumalast eemale viia.
Tea, et Jumal on üleni hea.
Temas ei ole mingit pimedust.
Jeesus ütles Johannese evangeeliumis 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu ja oleks seda ülirohkesti."
Jeesus toob välja selge erinevuse.
"Pimedus on pimedus ja see pole Minust.
Valgus ja hea on Minust."
Öeldakse lausa nii, et vaenlane
pole tulnudki millegi muu jaoks, kui varastama, tapma ja hävitama.
Kui su elust on midagi varastatud,
miski on otsa lõppenud või hävinud, siis seda ei teinud Issand.
Kui oled hädas ja vaevled, siis tahab Jumal aidata.
Seetõttu võid alati toetuda Temale.
Ta on üheselt mõistetavalt hea.
Meie lemmikkirjakoht on 1. Johannese 1:5.
"Ja see on sõnum,
mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
Jumal soovib meile head.
Kuna Ta on armastus, siis hoolib Ta meist kogu aeg.
Evangeelium ei ole lihtsalt
sõnum päästest ja sellest, et uskudes Jeesusesse saad Taeva.
Ta hoolib ka meie argielust.
Meie tavalisest igapäevasest elust.
Pauluse kirjas roomlastele 8:32 peitub üks imeline tõotus.
"Tema, kes oma Poegagi ei säästnud,
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Oleme näinud oma elus, et Jumal hoolib ka pisiasjadest.
Ta tahab täita ka kõige väiksemadki vajadused.
Kui meil on olnud toidumure või nõudepesumasin läks katki,
siis Jumal on aidanud kõikides sellistes asjades.
Tema on hea.
Just enne saadet kuulsin ma imelist tunnistust.
Keset argipäeva toimunud Jumala väikesest ja samas suurest imest.
Tänu Jumalale, kuid üks meie endine õpilane
oli saanud suveks töökoha ja ta müüb midagi telefoni teel.
Selle töö juures on nõue, et iga päev peab midagi ära müüma.
Ta oli olnud alles paar päeva tööl
ja märkas ühel päeval, et mitte midagi pole müüdud.
Üldse mitte midagi.
Ta saatis oma isale sõnumi: "Kas sa saad palvetada?
Ma ei ole veel midagi müünud ja kohe on kell 16 ja tööaeg läbi."
Isa palvetaski kodus. Peale seda sai ta kolm tehingut.
Imetore asi!
Lihtne aga oluline.
Oluline sellele müüjast neiule.
Jumal on siis hea ja Ta tahab meile vaid head.
See kõlab väga lihtsalt, aga ka meie elus kipub see
konfliktsete olukordade ja muude raskuste keskel ununema.
Seetõttu peame juurduma oma usus Tema Sõnasse.
Tema Sõna ei muutu.
Piibli sõnum on selge: Jumalas pole mingit pimedust.
Ta tahab meile ainult head.
Esimene Ajaraamat 16:34:
"Tänage Issandat, sest tema on hea, sest tema heldus kestab igavesti!"
Jeremija 31:3: "Issand ilmutas ennast mulle kaugelt:
Ma olen sind armastanud igavese armastusega,
seepärast jääb mu osadus sinuga."
Selle armu kohta öeldakse 2. Korintlastele 9:8:
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis."
Meiegi peame sageli oma elus klammerduma Jumala Sõna külge.
Nende imeliste lubaduste külge.
Olukordades, kus tundub, et palve ei saa vastust.
Tekib tunne, et võib-olla Jumal siiski ei soovi meile head.
Võib-olla Ta ikkagi ei aita meid.
Usun, et meil kõigil tuleb ette olukordi,
mis heidavad varju ja tekitavad kahtlusi Jumala helduses.
Olgu su elus olukord milline tahes - Jumal igal juhul ei muutu.
Me peame sageli klammerduma
kirjakohtade ja lubaduste külge ja rääkima neid enesele.
Peame endile meelde tuletama, mis on tõde.
Tõeliselt vägev on teada,
et tõde sellest, et Jumal on hea, ei muutu.
Oleme alati näinud, et Jumal on jätkuvalt hea ja vastab alati.
Võib-olla, et mitte kohe siis,
kui me tahame ja mitte nii, nagu meie just tahaksime.
Tema tahe on alati hea
ja see saab ka varem või hiljem ilmsiks.
Oleme selles elus nagu navigaatorid
ja võime kujutada end keset metsa tööd tegemas.
Mul on tööriistad ja kaart, mis näitab õiget suunda.
Vaatan kaardilt, kuhu on vaja minna.
Keeran, pööran ja uurin seda kaarti,
püüan aru saada, kus asun ja kuhu siin metsas minna tuleb.
Milline on õige suund minu elu jaoks?
Ma ei tea, kuhu pean minema!
Ma ei tea, milline on õige teeots.
Sageli võib tunduda nii, et elus on nii palju radu ja teid.
Võin minna üht või teist teed.
Kust ma tean, mis on õige tee?
Kuidas ma tean, milline on õige suund?
Hea teada, et seal metsas, kus ma seisan oma kaardiga,
minu elu "metsas", kus ma ehk tunnen end eksinuna,
seisab minu kõrval keegi, kes näeb kõike.
Ta näeb minu südamesse.
Ta näeb mu unelmaid ja soove.
Ta teab, miks Ta on mind loonud ja teab seda parimat teed.
Teed, mille jaoks Tema on mind loonud
ja mida mööda mul tasuks oma elus minna.
Võin võtta Tema käest kinni ja usus ma teengi seda.
Ma ütlen: "Juhi Sina mind, vii Sina mind edasi!
Näita Sina mulle, milline on õige tee."
Ta teebki seda.
Sageli on see lihtsalt otsus.
Kogu teadmatuse keskel tuleb vahel vaid otsustada uskuda.
Otsustada ikka usaldada Jumalat.
Piibel lubab, et see, kes loodab Jumalale ei jää häbisse.
See on tõesti vägev lubadus.
Jesaja 30:21 öeldakse nii:
"Ja su kõrvad kuulevad sõna, mis su tagant ütleb,
kui te kaldute paremale või vasakule: "See on tee, käige seda!"
Issand on lubanud, et Ta käib justkui meie kõrval
ja sosistab meile kõrva: "See on tee, käige seda!"
Kui me nüüd teame,
et Jumal on hea ja tahab meile ainult head,
siis võib olla kolmas küsimus: kas Jumalat võib usaldada?
Muidugi, kui Ta on hea, siis võib Teda muidugi usaldada.
Head sõpra saab ju usaldada.
Piibel lubabki sedasi.
Kirjas heebrealastele 6:18 öeldakse inglise keelses tõlkes,
et on kaks asja, mis ei saa ega muutu kunagi.
Esiteks: Jumal ei saa valetada.
Kas pole mitte hea teada? - Aamen!
Jumal lihtsalt ei saa valetada.
Seda on lausa suurepärane teada.
Seal öeldakse, et Jumal ei saa valetada
ning Ta ei saa valetada, kui Ta midagi lubab.
Piibel kirjutab, et Jumal on tõesti sama eile, täna ja igavesti.
Ta isegi ei saa valetada.
Kui Ta midagi Sõnas lubab, siis võime seda usaldada.
Sada miljonit protsenti.
Seda võib täielikult usaldada.
Ta ei ole meie, inimeste sarnane,
kes me vahel räägime valgeid valesi
ja vahel lausa erepunaseid valesid.
Tema ei saagi valetada.
Võime usaldada Teda ja Tema Sõna, igas olukorras.
Vist Psalmis 89 on imeline tõotus, milles öeldakse nii:
"Ma ei riku oma lepingut
ega muuda seda, mis on lähtunud mu huulilt."
"Ma ei muuda seda!"
Kui see Sõna ja lubadus
on Jumala huultelt lähtunud, ei saa Ta seda muuta.
Just nagu ammused kuningad.
Piiblis on kirjas, et kui nad tegid mingi seaduse,
siis nad ei saanud seda ka enam ise muuta.
Näiteks Estri raamatus on seda mainitud.
Jumal on selline,
et kui Ta midagi on kord öelnud, siis ongi aamen.
Jumala tõotused on vägevaimad ja kõige püsivamad maailmas.
Püsivamad kui kõik su olukorrad, või isegi looduseadused.
Võid Teda tõesti usaldada.
Piibel räägib ka Pauluse teises kirjas Timoteosele 2:13:
"kui me oleme uskmatud,
jääb tema ometi ustavaks, sest ta ei saa ennast salata."
Me ei ole alati ustavad, kuigi tahame ja püüame olla.
Peamegi seda püüdma teha.
Tema on alati ustav.
Ta ei peta kunagi ei sind ega mind.
Selles argipäevaolukorras, kus oled palunud vastust
ja vajad muutust oma ellu ning oled leidnud Jumala lubaduse
selle kohta ja oleme kuulnud neid imelisi sõnu,
et Ta on valgus ja hea ning tahab meile head,
võime toetuda neile ja usaldada neid Sõnu.
Ma ei tea sinu kohta, aga usun, et meil kõigil on elus valdkondi,
milles me vajame lausa üleloomulikku muutust ja abi.
Teatud olukordadega tuleme toime
aga on ka neid, millega ma ei tule ilma Issanda abita toime.
Sel hetkel on hea teada,
et mul on igavene väeline valguse Isa.
Ta on minu poolt ja tahab tuua minu ellu selle muutuse.
Markuse evangeeliumis 11:22 ütleb Jeesus nii:
"Olgu teil usku Jumalasse!"
Selleski olukorras olgu meil usku Jumalasse!
Me ei lase usul kõikuda,
me ei käi üles ja alla, vaid kinni usust Jumalasse.
Edasi ütleb Jeesus nii:
"Tõesti, ma ütlen teile, kes iganes ütleb tollele mäele.."
Me oleme öelnud olukorrale, oleme öelnud sellele haigusele,
oleme öelnud puudusele: "Kerki ja kukuta end merre!"
"..ega kõhkle oma südames,
vaid usub, et see, mis ta räägib, sünnib,
siis see saabki talle!"
Meil on tõesti imeline usuisa Aabraham,
kelle kohta öeldakse kirjas roomlastele 4:18:
"Aabraham uskus,
kui lootus näis lootusetu, et ta saab paljude rahvaste isaks,"
"Ta ei jäänud usus nõdraks, pannes tähele oma elatanud,
ligi saja-aastast ihu.. vaid sai vägevaks usus,
ülistades Jumalat ja olles täiesti veendunud,
et Jumal on vägev ka täitma seda, mida on tõotanud."
Aabraham pani kogu usu ja lootuse Jumala peale.
Seda võid sinagi teha.
Me peame seda sageli tegema.
Nii imeline, nagu juba mainisin,
et Jumal on üle kõigi olukordade, juhtumite, raskuste ja probleemide.
Ta on üle muredest ja vaevadest ning on sinu poolt.
Võid toetuda Temale ka täna, panna kogu oma usk,
lootus, usaldus Tema peale ja saad näha, et Tema on ustav.
Hoia siis kinni, kõigest hoolimata ja ära anna alla!
Nüüd me palvetame.
Tänu, Taevaisa, et oled tõesti üle kõikidest olukordadest.
Tänu, Taevaisa, et miski ei ole Sulle võimatu.
Tänu, et Sina oled hea!
Sa näed meie kõiki vajadusi ja igat meie elu olukorda.
Näed igat haigestunut,
näed meid kõiki ja tead meie kohta kõike.
Tänu, Issand, et kõigis olukordades me võime usaldada Sind!
Tahan kuulutada meist igaühele Sinu head tahet.
Tänu, et keegi meist
ei pea lootusest loobuma ega kaotama usaldust ja usku.
Sest ka siis, kui lootust ei olnud, ka siis kui kõik oli lausa võimatu,
uskus Aabraham Sinusse ja sai selle, mis oli tõotatud!
Tänu, Issand, et me kõik, toetudes Sinu Sõnale tänapäeval,
saame selle, mida loodame ja millesse me usume!
Tänu, et meil on kindel usaldus Sinusse!
Palun, Püha Vaim, et kinnitad meie kõigi usku täna,
et saame tõusta Püha Vaimu kaudu kõrgemale kõigist olukordadest.
Saame kindlaks usus nagu Aabraham.
Kuigi lootust ei olnud,
ometi ta sai tugevaks usus Sinu Vaimu kaudu. Tänu Issand!
Sõitlen uskmatust, lootusetust, masendust ja hirmu, Jeesuse nimel!
Kuulutan täit vabadust kogu pimedusest!
Tulgu usuvaim, tulgu Püha Vaimu täius
meile kõigile ja igasse meie olukorda!
Tänu, Issand, et Sa teed imesid piiritult
ning igaüks meist saab toetuda ja usaldada Sind, kes ei muutu!
Sa oled sama eile, täna ja igavesti!
Tunnen, et Issand tahab öelda meile kõigile, et Ta teab täpipealt
mis olukorras me oleme: "Ma tean, millest lähed läbi.
Ometi Ma ütlen sulle: Mina olen suurem!
Ometi ütlen sulle: usalda Mind,
toetu kogu südamest Minu peale! Ära toetu omaenese mõistusele!
Usalda ainult Mind! Ma tean, mis olukorras oled.
Sa võid usaldada Mind ka täna ja alati!"
Tänu, Jeesus!
Jumal on tõesti hea!
Sama on ka TV7 tehtud töö.
Lausa suurepärane.
Kui tahad osaleda selles töös,
mida meiegi siin teeme, võid toetada TV7 tööd.
Helistades annetustelefonil 900 1777 võid toetada Eesti kanalit.
Kõne hind on 7 eurot.
Võid ka teha ülekande TV7 kontonumbritele,
mida näed peagi ekraanil.
Ole õnnistatud, ja tea, et Jumal tõesti on sinu poolel!
Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin